Diari Oficial de la Generalitat Valenciana


Sumari del DOGV 5383, del 08-11-2006 (2006/12664)

Informació pública de l'aprovació del projecte d'urbanització de Vistahermosa Oest, fase 2.
-------------------------------------------------------------------------------------------

### Dades del document

Número de DOGV
:   5383

Data del DOGV
:   08-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12831


Organisme emissor
:   Ajuntament d'Alacant

Tipus de document
:   Anunci

Informació pública de l'aprovació del projecte d'urbanització de Vistahermosa Oest, fase 2. [2006/M12044]  
La Junta de Govern Local, en sessió celebrada el dia 18 de setembre de 2006, va adoptar entre altres, l'acord següent:  
«8. Projecte d'urbanització de Vistahermosa Oest, fase 2: resolució de l'al·legació presentada i aprovació.  
Es dóna compte de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.  
El Servici d'Obres i Projectes de la Gerència Municipal d'Urbanisme ha redactat el projecte d'urbanització de Vistahermosa Oest, fase 2, que té com a objecte l'establiment de les condicions necessàries per a dotar de servicis urbans l'àmbit comprés entre els carrers de Germans Álvarez Quintero, Via Parc i el pla parcial Bon Repós.   
La documentació que l'integra és la següent:  
. Memòria.  
. Annexos a la memòria (característiques generals del projecte, planejament, justificació de preus, coordinació de servicis afectats, pla d'obra i classificació del contractista, estudi de seguretat i salut, relació valorada d'assajos, referència fotogràfica de l'estat actual, relació de parcel·les afectades, i justificació del coeficient K de costos indirectes).  
. Plans de situació, projecte sobre estat actual, demolicions, replantejament, perfil longitudinal, seccions transversals, pavimentació, sanejament, enllumenat públic, energia elèctrica, jardineria i xarxa de reg, senyalització, aigua potable, conducció de gas, i telecomunicacions.  
. Plec de prescripcions tècniques particulars.  
. Mesuraments i pressupost; el pressupost base de licitació ascendix a la quantitat de 2.281.678,83 euros.  
El projecte es va exposar al públic per mitjà d'un decret de la Regidoria d'Urbanisme de data 8 de juny de 2006, i es va inserir un edicte respecte d'això en el periòdic Información de 23 de juny, en el Diari Oficial de la Generalitat número 5.296, del dia 6 de juliol següent, i al tauler d'anuncis municipal.   
Durant el període expositiu ha comparegut en l'expedient José Antonio Puche Garrido, al·legant que en el projecte no s'ha tingut en compte l'accés rodat per la porta d'accés actual a la finca número 5 del carrer del Metge Ángel Pascual Devesa, ni la consegüent adequació del rastell de la vorera, ni tampoc els huit pins alineats en la mateixa finca, per la qual cosa sol·licita que es prenguen en consideració les condicions d'accés i es conserven els huit pins.  
En relació amb l'escrit d'al·legacions citat, el Servici d'Obres i Projectes de la Gerència d'Urbanisme, amb data 14 d'agost de 2006, ha informat que .el projecte d'urbanització té en compte les cotes d'accés a les finques existents de manera que, durant l'execució de les obres i una vegada sol·licitada la petició de gual corresponent pels propietaris d'estes, es realitzarà el rebaix en la vorera per a donar accés rodat des del carrer a l'interior de les parcel·les.. Pel que fa a la segona de les sol·licituds, en el mateix informe s'indica que .s'intentarà, durant l'execució de les obres, respectar en la mesura que siga possible les plantacions existents, sempre que estes siguen compatibles amb un adequat accés rodat a totes les finques..  
Pertoca, en conseqüència, aprovar el projecte, segons establix l'article 152 de la Llei 16/2005, de 30 de desembre, de la Generalitat, Urbanística Valenciana, i és competent per a això la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local.  
Com a conseqüència del que s'ha exposat, la Junta de Govern Local adopta els acords següents:  
Primer  
Estimar parcialment, en els termes esmentats, l'al·legació presentada per José Antonio Puche Garrido.  
Segon  
Aprovar el projecte d'urbanització de Vistahermosa Oest, fase 2, redactat pel Servici d'Obres i Projectes de la Gerència Municipal d'Urbanisme, que afecta els carrers següents:  
- Carrer Doctor Fleming.  
- Carrer Severo Ochoa.  
- Carrer Mèdic Ángel Pascual Devesa.  
- Carrer Marie Curie.  
- Carrer Einstein.  
- Carrer Jurista López Amo.  
Tercer  
Inserir un edicte amb el contingut de l'acord d'aprovació en el Butlletí Oficial de la Província d'Alacant i en el Diari Oficial de la Generalitat.»   
Es publica perquè en prengueu coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'avisa que, contra el referit acte, que posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant de la sala del Tribunal Superior de Justícia de la Comunitat Valenciana, en el termini de dos mesos, comptats .ambdós terminis. a partir de l'endemà de la publicació d'este edicte en el Butlletí Oficial de la Província d'Alacant.  
Alacant, 21 de setembre de 2006.. L'alcalde, p. d., la regidora d'Urbanisme: Sonia Castedo Ramos. El regidor secretari: Pedro Romero Ponce.